CELEX: 32018R0390
Language: el
Date: 2018-03-12 00:00:00
Title: Εκτελεστικός κανονισμός (ΕΕ) 2018/390 της Επιτροπής, της 12ης Μαρτίου 2018, σχετικά με την τροποποίηση του εκτελεστικού κανονισμού (ΕΕ) αριθ. 1419/2013 για την αναγνώριση των οργανώσεων παραγωγών και των διεπαγγελματικών οργανώσεων, την επέκταση των κανόνων των οργανώσεων παραγωγών και των διεπαγγελματικών οργανώσεων και τη δημοσίευση των τιμών ενεργοποίησης, όπως προβλέπεται στον κανονισμό (ΕΕ) αριθ. 1379/2013 του Ευρωπαϊκού Κοινοβουλίου και του Συμβουλίου για την κοινή οργάνωση των αγορών των προϊόντων αλιείας και υδατοκαλλιέργειας

13.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 69/44
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/390 ΤΗΣ ΕΠΙΤΡΟΠΉΣ
   της 12ης Μαρτίου 2018
   σχετικά με την τροποποίηση του εκτελεστικού κανονισμού (ΕΕ) αριθ. 1419/2013 για την αναγνώριση των οργανώσεων παραγωγών και των διεπαγγελματικών οργανώσεων, την επέκταση των κανόνων των οργανώσεων παραγωγών και των διεπαγγελματικών οργανώσεων και τη δημοσίευση των τιμών ενεργοποίησης, όπως προβλέπεται στον κανονισμό (ΕΕ) αριθ. 1379/2013 του Ευρωπαϊκού Κοινοβουλίου και του Συμβουλίου για την κοινή οργάνωση των αγορών των προϊόντων αλιείας και υδατοκαλλιέργειας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1379/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για την κοινή οργάνωση των αγορών των προϊόντων αλιείας και υδατοκαλλιέργειας, την τροποποίηση των κανονισμών του Συμβουλίου (ΕΚ) αριθ. 1184/2006 και (ΕΚ) αριθ. 1224/2009 και την κατάργηση του κανονισμού (ΕΚ) αριθ. 104/2000 του Συμβουλίου (1), και ιδίως το άρθρο 21,
   Εκτιμώντας τα ακόλουθα:
   
               (1)
            
            
               Το άρθρο 20 παράγραφος 2 του κανονισμού (ΕΕ) αριθ. 1379/2013 επιβάλλει στα κράτη μέλη να κοινοποιούν στην Επιτροπή οιαδήποτε απόφαση σχετικά με την έγκριση ή την ανάκληση αναγνώρισης των οργανώσεων παραγωγών και των διεπαγγελματικών οργανώσεων.
            
         
               (2)
            
            
               Ο εκτελεστικός κανονισμός (ΕΕ) αριθ. 1419/2013 της Επιτροπής (2) καθορίζει τον μορφότυπο, τις προθεσμίες και τις διαδικασίες για την κοινοποίηση των εν λόγω αποφάσεων.
            
         
               (3)
            
            
               Η Επιτροπή ενέκρινε στις 7 Δεκεμβρίου 2016 νέο οργανόγραμμα της Γενικής Διεύθυνσης Θαλάσσιας Πολιτικής και Αλιείας, το οποίο τέθηκε σε ισχύ την 1η Ιανουαρίου 2017.
            
         
               (4)
            
            
               Για την προσαρμογή σε αυτή την οργανωτική αλλαγή, και σε πιθανές μελλοντικές οργανωτικές αλλαγές, είναι αναγκαίο να τροποποιηθεί η διαδικασία για την κοινοποίηση των αποφάσεων έγκρισης ή ανάκλησης αναγνώρισης των οργανώσεων παραγωγών και των διεπαγγελματικών οργανώσεων.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 4 του εκτελεστικού κανονισμού αριθ. (ΕΕ) αριθ. 1419/2013, η παράγραφος 3 αντικαθίσταται από το ακόλουθο κείμενο:
   
      «3.   Οι κοινοποιήσεις διαβιβάζονται με τη μορφή αρχείου XML·— κάθε γνωστοποίηση περιέχει ένα αρχείο. Το αρχείο XML διαβιβάζεται ως συνημμένο στην ηλεκτρονική διεύθυνση που παρέχεται από την Επιτροπή, με θέμα: κοινοποίηση σχετικά με ΟΠ/ΔΕΟ.»
   
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Μαρτίου 2018.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 354 της 28.12.2013, σ. 1.
   
      (2)  Εκτελεστικός κανονισμός (ΕΕ) αριθ. 1419/2013 της Επιτροπής, της 17ης Δεκεμβρίου 2013, για την αναγνώριση των οργανώσεων παραγωγών και των διεπαγγελματικών οργανώσεων, την επέκταση των κανόνων των οργανώσεων παραγωγών και των διεπαγγελματικών οργανώσεων και τη δημοσίευση των τιμών ενεργοποίησης, όπως προβλέπεται στον κανονισμό (ΕΕ) αριθ. 1379/2013 του Ευρωπαϊκού Κοινοβουλίου και του Συμβουλίου για την κοινή οργάνωση των αγορών των προϊόντων αλιείας και υδατοκαλλιέργειας (ΕΕ L 353 της 28.12.2013, σ. 43).